**26.04.2021.(3)**

**E-pasta nosaukums**

**Atgādinājuma vēstule par Vienoto Vakcinācijas Tīklu – ViVaT**

**E-pasta teksts**

Nacionālais veselības dienests (turpmāk – Dienests) atgādina, ka Vienotā vakcinācijas tīkla (turpmāk – ViVaT), lietošana ārstniecības iestādēm jānodrošina  no šodienas – 2021.gada 26.aprīļa, izņemot ģimenes ārstu praksēm, kas ViVaT var izmantot brīvprātīgi.

ViVaT ir izveidots, lai atvieglotu personu pieraksta organizēšanu Covid-19 vakcinācijai gan no iedzīvotāju, gan ārstniecības iestādes puses, vakcinācijas fakta reģistrēšanu E-veselībā un vakcīnu pasūtīšanu. Tā darbība ir uzsākta no 2021.gada 19.aprīļa.

Ar ViVaT var strādāt tikai no ārstniecības iestādes informācijas sistēmas:

* **ārstniecības iestādes, kuras izmanto kādu no ārstniecības iestāžu informācijas sistēmām,** aicinām sazināties ar šīs sistēmas uzturētāju par iespējām lietot ViVaT:

|  |  |
| --- | --- |
| SmartMedical | Mācību materiāli SmartMedical lietošanai pieejami: <http://help.bb-tech.eu/home/apmacibas-kurss>  Atbalsta dienests: darba dienās, darba laikā (plkst. 9-17); [atbalsts@smartmedical.lv](mailto:atbalsts@smartmedical.lv) |
| Ārsta Birojs | Lai iepazītos ar sistēmas lietošanu, ir izveidoti video: <https://arstabirojs.lv/apmacibas/>  vai <https://www.youtube.com/watch?v=qzlO25-UPnQ&list=PLXQTniTXDAsc_Lf3uRwWBIBgmIWf_yvlE>  Meditec Atbalsta dienests: +371 67243124 |

* **ārstniecības iestādes, kuras neizmanto nevienu no ārstniecības iestāžu informācijas sistēmām,** aicinām sazināties ar kādu no zemāk minētajiem informācijas sistēmu uzturētājiem, kuri var nodrošināt iespēju Covid-19 vakcinācijas laikā izmantot savu informācijas sistēmu bez iegādes maksas, lai ārstniecības iestāde varētu lietot ViVaT, maksājot tikai uzturēšanas maksu:

|  |  |
| --- | --- |
| SmartMedical | Blue Bridge Technologies, SIA [www.smartmedical.lv](http://www.smartmedical.lv) |
| Ārsta Birojs | SIA Meditec [www.meditec.lv](http://www.meditec.lv) |
| Medius | AS "RPH Business Support" [www.medius.lv](http://www.medius.lv) |
| ProfDoc | Sia Profdoc, [www.profdoc.lv](http://www.profdoc.lv) |

Lai segtu izmaksas, kas saistītas ar ViVaT administrēšanu un datu apkopošanu, Dienests ir veicis tarifu pārskatīšanu. No 19.04.2021. stājas spēkā jauni manipulāciju tarifi:

|  |  |  |  |
| --- | --- | --- | --- |
| Kods | Nosaukums | Esošais tarifs, EUR | Tairfs no 19.04., EUR |
| 03096 | Covid-19 vakcinācija masveida vakcinācijas centrā, ja pirmsvakcinācijas konsultāciju nodrošina ārsta palīgs | ~~6.91~~ | 7.11 |
| 03095 | Covid-19 vakcinācija masveida vakcinācijas centrā, ja pirmsvakcinācijas konsultāciju nodrošina ārsts | ~~8.73~~ | 8.93 |
| 03083 | Piemaksa manipulācijai 03081  par pacienta Covid-19 vakcinēšanu | ~~1.85~~ | 1.96 |

Dienests informē, ka Vakcinācijas rokasgrāmata tiks papildināta ar sadaļu par ViVaT lietošanu:

Pēc tam, kad darbību uzsāks ViVaT, ārstniecības iestāde, izmantojot ViVaT integrēto iestādes programmnodrošinājumu (ārstniecības iestādes informācijas sistēma), nodrošina:

* vakcinācijas pret Covid-19 fakta fiksēšanu ViVaT;
* ārstniecības iestādes informācijas sistēmas pierakstu sistēmas kalendāra Covid -19 vakcinācijai integrāciju ar ViVaT;
* informācijas par personas izteikto vēlēšanos veikt vakcināciju pret Covid-19 iesniegšanu ViVaT;
* vakcīnu pasūtījumu (tai skaitā Covid-19 vakcīnu atlikuma) datu nodošanu Slimību profilakses un kontroles centra EPIDEM sistēmai.

Ar vakcinācijas iestādēm piešķirto vakcīnu apjomu var iepazīties Dienesta mājas lapā:

<https://www.vmnvd.gov.lv/lv/vakcinacijas-iestadem-pieskirto-vakcinu-apjoms>